**Xibalo no Tsemiwa ntirhweni**

Loko u ri ku hlanganeni na ku tikeriwa eka ntirhovutomi wa wena naswona laha u nga tsemiwaka entirhweni, ku ku nyika nseketelo, hi hlamula swivutiso leswi u nga na swona mayelana na leswi ku tsemiwa entirhweni swi nga khumbisaka xiswona timhaka ta wena ta xibalo.

**Ndzi vuyeriwa njhani?**

Loko u tsemiwile entirhweni, muthori wa wena a nga ku hakela mali yo tala hi nkarhi wun'we eka heriso wa vukorhokeri bya wena, naswona mali leyi yo tala hi nkarhi wun'we yi nga ringanela tanihi mbuyelo wo tshikiwa ka ntirho. Ku sukela hi ti1 Nyenyankulu 2011, mipimo yo hlawuleka ya xibalo leyi tirhaka eka yi tirhisiwile, laha R315,00 yo sungula ya mbuyelo wo tshikiwa ka ntirho a yi nga fanelangi ku hakela ka xibalo. Ku sukela hi ti1 Nyenyankulu 2014, R500,000 yo sungula a yi fanelangi ku hakela xibalo. R 315,000 na R500,000, yihi na yihi leyi tirhaka, hambiswiritano yi nga hungutiwa tanihi mbuyelo wa mivuyelo ya mali yo tala hi nkarhi wun'we yo tsemiwa ntirhweni yo hambanahambana kumbe mivuyelo ya mbuyelo wo tshikiwa ntirho wu amukeriwile khale.

**Xitsundzuxo xa Nkoka:** Hakelo ya livhi, hakelo ya xitiviso na tibonasi ta xiphemundzinganyeto leti hakeriwa enkarhini wa heriso wa ntirho a ti vumbi xiphemu xa mbuyelo wo tshikiwa ka ntirho naswona leti faneleke ku hakeriwa xibalo eka mipimo ya ntolovelo leyi faneleke ku tirhisiwa eka vanhu.

**Xana i xa va mani?**

Ku ringanela eka mipimo yo hlawuleka ya xibalo leyi tirhaka eka mivuyelo yo tshikiwa ka ntirho hi mhaka yo tsemiwa entirhweni, muthori wa wena u fanele ku va a ku hakerile mali yo tala hi nkarhi wun'we tanihi mbuyelo wa ku va ntirho wa wena, exikarhi ka swin'wana, wu herisiwile kumbe ku lahleka.

Ku engetela eka leswi nga laha henhla, u ta tlhela u ringanela nhlohlotelo wa xibalo loko:

* u fikelerile vukhale bya 55 wa malembe enkarhini lowu u nga tsemiwa hi wona entirhweni; kumbe
* ku tsemiwa entirhweni kumbe ku lahlekeriwa ka wena hi ntirho i mbuyelo wa ku va u nga ha koti ku khoma hofisi vutomi hinkwabyo kumbe ku tirha hi mhaka ya, xikombiso, vuvabyi, nghozi kumbe mbaviseko, kumbe
* ntholo wa wena wu herisiwile kumbe wu lahlekile hi mhaka ya ku va muthori wa wena a yimile (kumbe a tiyimiserile ku yima) ku xavisa, kumbe tanihi mbuyelo wa ku va muthori wa wena a nghenelerile eka hunguto wa ntolovelo wa vatirhi.
* U nge ringaneli xengetelo wa xibalo mayelana na mivuyelo yo tshikiwa ka ntirho loko eka nkarhi wihi na wihi u khomile ku tlula 5% ya mikavelo leyi humesiweke kumbe ntsakelo wa xirho eka khamphani leyi ku hakelaka mbuyelo wo tshikiwa ka ntirho.

**Ndzi tivisa njhani hakelo ya mali yo tala hi nkarhi wun'we?**

Muthori wa wena u ta rhumela xikombelo xa xileriso xa xibalo eka SARS ku nga si hakeriwa mali yo tala hi nkarhi wun'we. Muthori wa wena u ta endla xikombelo xa xileriso xa xibalo hi ku tata fomo ya IRP3(a), no yi rhumela eka SARS. Endzhaku ko kuma fomo leyi, SARS yi ta hlayela ntsengo lowu lulameke eka xibalo xa vatirhi lexi muthori wa wena a faneleke ku khoma mbuyelo wo tshikiwa ka ntirho, naswona u ta amukela leswaku mbuyelo ya nete ya xibalo ku suka eka muthori.

Muthori wa wena u ta ku humesela setifikheti ya xibalo ya IRP5 lexi kombisaka ntsengo wa giroso ya mbuyelo na xibalo xa vatirhi lexi nga susiwa. U ta fanela ku tivisa leswi eka ntlheriso wa wena wa xibalo xa malinghena wa lembe.